b'\n_START_ARTICLE_\nKranjska krajina\n_START_PARAGRAPH_\nKranjska krajina (tudi znana kot Kranjska marka, pri \xc4\x8demer izraz krajina mdr. pomeni \xe2\x80\x9eobmejno obmo\xc4\x8dje, pokrajino\xe2\x80\x9c v vseh slovanskih jezikih; ) je bila od 973 (po drugih virih 976) ena od mejnih grofij ali krajin, podrejenih Vojvodini Koro\xc5\xa1ki. Po lo\xc4\x8ditvi od Koro\xc5\xa1ke leta 1002 pa je postala samostojna mejna grofija s svojim mejnim grofom. Leta 1364 je bila povzdignjena v vojvodino nato pa leta 1849 v avstrijsko kronsko de\xc5\xbeelo.\n_START_SECTION_\nGrb Kranjske krajine in barve\n_START_PARAGRAPH_\nGlavna figura v grbu Kranjske je orel, ki izvira iz grba grofov Ande\xc5\xa1ko-Meranskih, nekdanjih mejnih grofov Kranjska krajine. Osnova je bela z modrim orlom. Ta motiv je kasneje povzel tudi Otokar II. P\xc5\x99emysl kot gospodar Kranjske \xe2\x80\x9edominus Carniole\xe2\x80\x9c leta 1269 v obliki kranjskega orla na njegovih kovancih.\n_START_SECTION_\nIzvor imena\n_START_PARAGRAPH_\nIme Kranjska krajina izvira iz keltsko-rimske carniola in iz slovenske krajina. V pozni antiki je bila iz geografskega vidika pomenila Carniola, le mala Carnia, samo ve\xc4\x8dji del kasnej\xc5\xa1e Gorenjske z mestom Carnium/ Krainburg/ Kranj. Gotovo mlaj\xc5\xa1i izraz krajina pomeni obmo\xc4\x8dje, pokrajino, obmejno regijo Marka v smislu frankovskega marchia.'